Kuusalu

Kuusalu (, ) on kunta Harjumaan maakunnassa, Virossa. Sen asukasluku oli 6 547 henkeä 1. tammikuuta 2018, pinta-ala 710 neliökilometriä ja asukastiheys 9 asukasta neliökilometrillä.

 Sijainti 
Kuusalu sijaitsee Suomenlahden etelärannalla Valtatie 1:n varrella Tallinnasta noin 40 kilometriä itään.

 Kunnan osat 
Kunta muodostuu Kiiun, Kolgan ja Kuusalun pienkauppaloista (alevik) sekä 64 kylästä. Kunnan keskuspaikka on Kiiun pienkauppala. Kunnan asema ei muuttunut vuoden 2017 kuntauudistuksessa.

Viron puolustusvoimien keskusharjoitusalue (vir. Kaitseväe keskpolügoon) sijaitsee Kuusalun kunnan itäosasssa.

Väestö
Vuonna 2011 Kuusalun kunnassa oli 6 412 asukasta, joista 6 057 (94,5 %) oli virolaisia, 252 (3,9 %) venäläisiä ja 99 (1,5 %) muita kansallisuuksia.

 Nähtävyydet 
pienoiskuva|Kiiun munkkitorni|alt=
Kuusalun pienkauppalan lisäksi merkittävimmät paikat ovat yhdestä asuintornista koostuva vasallilinnoitus, Kiiun munkkitorni, sekä Kolgan kartano.

Kuusalun hautausmaalla lepää ensimmäinen Viron vapaussodassa vuonna 1919 kaatunut suomalaisen vapaaehtoissotilas, Viron vapaudenristin ritari Aukusti Tuominen, jonka muistokivi paljastettiin juhlallisesti 3. tammikuuta 2019.

 Aiheesta muualla 

 Lähteet 

*